# Informasjon om sambastatus

&Alexander.Neundorf;
Gunnhild
Lurås

    gluras@c2i.net

2002-02-12
3.00.00
KDE
KControl
Samba
systeminformasjon

## Informasjon om sambastatus

Statusmonitoren til Samba og NFS er grenseflaten til programmmene `smbstatus` og `showmount`. Smbstatus rapporterer gjeldende Sambakoblinger, og er en del av samlinga Sambaverktøy, som omfatter SMB-protokollen (Session message block), også kalt NetBIOS eller LanManager-protokoll.

Denne protokollen kan brukes til å dele ut printere eller diskdelingstjenester på et nettverk som kjører forskjellige versjoner av &Microsoft; &Windows;.

`showmount` er en del av programvarepakken NFS. NFS står for Network File System og er den tradisjonelle &UNIX;-måten å dele mapper over nettverket. I dette tilfellet blir utfallet av `showmount` `-a localhost` tolket. På noen systemer er showmount i `/usr/bin`, sjekk om du har showmount i `PATH`.

### Eksporter

På denne siden kan du se en lang liste over de gjeldende aktive koblingene til delte ressurser for Samba og NFS fra din maskin. Den første kolonnen viser deg om den delte ressursen er en Samba- (SMB) eller en NFS-ressurs. Den andre kolonnen inneholder navnet på den delte ressursen, den tredje navnet på nettverksverten som har tilgang til denne ressursen. De siste kolonnene har bare mening for Samba-ressurser.

Den fjerde kolonnen inneholder ID-en til brukeren som har tilgang til denne ressursen. Merk at dette ikke trenger å være det samme som &UNIX;-ID-en til denne brukeren. Det samme gjelder den neste kolonnen, som viser gruppe-ID-en til brukeren.

Hver kobling til en av dine delte ressurser håndteres av en enkelt prosess (`smbd`), den neste kolonnen viser prosess-ID (pid) til denne `smbd`. Hvis du dreper denne prosessen, vil den tilkoblede brukeren bli frakoblet. Hvis nettverksbrukeren jobber fra &Windows; vil en ny prosess startes med en gang den forrige drepes, så brukeren vil nesten ikke merke det.

Den siste kolonnnen viser hvor mange åpne filer denne brukeren har. Her kan du bare se hvor mange filer som er åpne akkurat nå, du ser ikke hvor mange som er kopiert eller åpnet tidligere &etc;.

### Importer

Her ser du hvilke delte Samba- og NFS-ressurser fra andre verter som er montert på ditt system. Den første kolonnen viser om det er en Samba- eller NFS-ressurs, den andre viser navnet på den delte ressursen og den tredje kolonnen viser hvor den er montert.

Den monterte NFS-ressursen bør du se på &Linux; (dette er testet), og det skal også virke på &Solaris; (dette er ikke testet).

### Logg

Denne siden presenterer innholdet i din lokale samba-loggfil på en pen måte. Når du åpner denne siden, vil lista være tom. Du må trykke Oppdater-knappen, for at samba-loggfilen skal leses inn og resultatene vises. Sjekk om loggfilen virkelig ligger der inndatalinja sier at den skal ligge. Hvis den er plassert et annet sted, eller har et annet navn, må du rette den. Etter at navnet er endret må du trykke Oppdater igjen.

Samba logger hendelser avhengig av loggnivået (se på `smb.conf`). Hvis loggnivå = 1, logger samba bare når noen kobler seg til din maskin og når denne koblingen stenges igjen. Hvis loggnivå = 2, logges det også hvis noen åpner en fil og hvis fila lukkes igjen. Hvis loggnivået er høyere enn 2 logges enda mer informasjon.

Hvis du er interessert i hvem som har tilgang til maskinen din, og hvilke filer som det er tilgang til, bør du sette loggnivået til 2 og jevnlig lage en ny loggfil (f.eks. sette opp en `cron`-oppgave som en gang i uka flytter den gjeldende samba-loggfilen til en annen mappe eller noe sånt). Ellers kan samba-loggfilen bli veldig stor.

Med de fire avkryssingsboksene under den store lista kan du velge hvilke hendelser som vises i lista. Du må trykke Oppdater for å se resultatene. Hvis loggnivået av sambaen er satt for lavt, vil du ikke se noenting.

Ved å trykke på overskrifta til en kolonne kan du sortere lista etter denne kolonnen.

### Statistikk

På denne siden kan du filtrere innholdet av den tredje siden etter et visst innhold.

La oss si at Hendelse-feltet (ikke den i lista) er satt til `Forbindelse`, Tjeneste/fil er satt til `*`, Vert/bruker er satt til `*`, Vis utvidet tjenesteinfo er skrudd av og Vis utvidet vertsinfo er skrudd av.

Hvis du trykker Oppdater nå, vil du se hvor ofte en kobling ble åpnet for å dele `*` (&ie; enhver ressurs) fra verten `*` (&ie; fra enhver vert). Nå kan du skru på Vis utvidet vertsinfo og trykke Oppdater igjen. Nå vil du se hvor mange koblinger som ble åpnet for hver vert som samsvarer med `*`.

Trykk nullstill resultater.

Sett Hendelse-feltet til Filtilgang og skru på Vis utvidet tjenesteinfo og trykk Oppdater igjen.

Nå vil du se hvor ofte hver enkelt fil ble åpnet. Hvis du skrur på Vis utvidet vertsinfo også, vil du se hvor ofte hver enkelt bruker åpnet hver fil.

I inndatafeltene Tjeneste/fil og Vert/bruker kan du bruke jokertegnene `*` og `?` på samme måte som du bruker dem på kommandolinja. Regulære uttrykk kjennes ikke igjen.

Ved å trykke på overskrifta i en kolonne kan du sortere lista etter denne kolonnen. På denne måten kan du sjekke hvilke filer som åpnes oftest og hvilken bruker som åpner hvilke filer osv.

### Delforfatter

Opphavsrett for modulen 2000: Michael Glauche og &Alexander.Neundorf; &Alexander.Neundorf.mail;

Originalt skrevet av Michael Glauche

For tiden vedlikeholdt av: &Alexander.Neundorf; &Alexander.Neundorf.mail;

#### Bidragsytere

- Konvertering til kcontrol-miniprogram:

  &Matthias.Hoelzer-Kluepfel; &Matthias.Hoelzer-Kluepfel.mail;

- Bruk av `K3Process` i stedet for popen, og mer feilsjekking:

  &David.Faure; &David.Faure.mail;

- Konvertering til kcmodule, lagt til fanesider 2,3,4, feilretting:

  &Alexander.Neundorf; &Alexander.Neundorf.mail;

Opphavsrett for dokumentasjonen 2000 &Alexander.Neundorf; &Alexander.Neundorf.mail;

Dokumentasjonen oversatt til docbook av &Mike.McBride; &Mike.McBride.mail;

Oversatt ved Skolelinux-gruppa, Gunnhild Lurås gluras@c2i.net