&Pamela.Roberts;
Gunnhild
Lurås

    gluras@c2i.net

2002-09-22
3.1

# Navigasjonspanelet

Navigasjonspanelet opptrer som en egen visning til venstre for &konqueror;-vinduet. Det kan kalles med Vindu Vis navigasjonspanel eller skrus av og på med F9-tasten.

Med navigasjonspanel

Den inneholder et antall fanesider; venstre-klikk på ikonet til en fane for å se på den siden. Venstre-klikk på ikonet for den siden du ser på for å slå sammen navigasjonspanelet, slik at bare faneikonene er synlige.

Bokmerker

  Denne siden viser bokmerkene dine i et tre. Venstre-klikk på en oppføring for å åpne den i hovedvinduet.

Historie

  Denne siden viser stedene du har besøkt i et tre. Når du venstre-klikk på en oppføring, åpner den seg i hovdvinduet, eller du kan åpne den i et nytt &konqueror;-vindu ved å høyre-klikke og velge Nytt vindu fra sprettoppmenyen.

  Du kan fjerne en oppføring fra historien ved å høyreklikke på den og velge Fjern oppføring. Når du velger Tøm historien fjerner du hele historien.

  Sprettoppmenyen du får når du høyre-klikker på en oppføring på historiesiden gir deg også muligheten til å velge om hele historien skal sorteres på navn eller dato.

  Når du velger Innstillinger … fra denne sprettoppmenyen, får du opp kontrollmodulen for historien. Den kan brukes til å sette maks størrelse på historien og at elementer automatisk blir fjernet etter en viss tidsperiode. Du kan også sette forskjellige skrifttyper for nye og gamle &URL;-er. Avkrysningsboksen Detaljerte verktøytips styrer hvor mye informasjon som vises når du peker med musa på et element på historiesiden.

Hjemmemappe

  Denne siden viser en trevisning over undermappene i hjemmemappa di. Legg merke til at skjulte mapper (de med navn som starter med .) ikke vises. Venstre-klikk på et element for å åpne det i hovedvinduet, eller høyre-klikk på skjermen for å vise en sprettoppmeny som lar deg åpne en undermappe i et nytt vindu eller som et fane i hovedvinduet.

Nettverk

  Denne siden skal vise dine viktige nettverkstkoblinger i et tre, selv om lokale mapper også kan tas med. Igjen så kan du venstre-klikke på et element for å åpne det i hovedvinduet eller høyreklikke-klikke for å hente fram en meny med flere valg.

  Mappene som vises på Nettverksfanen ligger i mappa `~/.kde/share/apps/konqsidebartng/virtual_folders/remote/`, og du kan lage nye akkurat som du kan lage andre undermapper. Elementene i disse mappene lagres som `.desktop` filer og kan lages med valget Lag ny Lenke til plassering (URL)… i &konqueror;.

Rotmappe

  Rotmappetreet har stien `/`, og er grunnmappa til de lokale filene i systemet ditt. Hvis du ekspanderer rotmappa finner du en annen mappe som heter `root`. Denne hører til systemadministratoren eller superbrukeren og er hennes hjemmemappe. Du vil også finne en mappe som heter `home`, der du kan finne din egen hjemmemappe.

Tjenester

  Denne siden gir rask tilgang til følgende tjenester:

  Lyd-CD-leser.

  Enheter. Dette er visninga over harddiskpartisjoner, diskettstasjoner og &CD-ROM;. Venstre-klikk på en enhet eller partisjonsnavn for å montere den og vise innholdet i hovedvinduet. En montert enhet eller partisjon kan avmonteres ved et høyre-klikk på enhetsnavnet og velge Avmonter fra sprettoppmenyen.

  Med LAN-leser kan du surfe på andre maskiner som er koblet til lokalnettet.

  Printsystem Leser gir rask tilgang til utskriftsbehandleren i &kde; Kprinter.

Oppsettet av navigasjonspanelet kan endres ved å høyre-klikke på et ledig område under den nederste faneikonet eller ved å venstre-klikke på Oppsettsknappen (det øverste ikonet i det forrige skjermbildet, det er ikke sikkert det finnes i ditt oppsett). Dette henter fram en meny med følgende valg:

Legg til ny

  Dette valget lar deg legge til en ny faneside til navigasjonspanelet. Den nye siden kan inneholde Sidelinje (et &konqueror;-programtillegg-funksjon) eller en ny trevisning for mapper.

Flere visninger

  Dette valget deler navigasjonspanelet slik at to fanesider kan ses samtidig.

Vis faner til venstre

  Her kan du velge om faneikonene skal vises til venstre eller høyre for navigasjonspanelet.

Vis innstillingsknapp

  Bruk dette valget for å vise eller skjule Innstillingsknappen.

Høyre-klikk på et faneikon henter fram en meny med følgende valg:

Angi nettadresse

  Bare tilgjengelig for mappesider, her kan du endre &URL;-en (stien) til mappa som vises i den siden.

Angi ikon

  For å endre faneikonet.

Fjern

  For å fjerne fanesiden fra navigasjonspanelet.