# Minneinformasjon

&Mike.McBride;
Gunnhild
Lurås

    gluras@c2i.net

2002-02-13
3.00.00
KDE
KControl
minne
systeminformasjon

## Minneinformasjon

Denne modulen viser minnebruken. Den oppdateres konstant, og kan være nyttig for å finne flaskehalser når visse programmer kjøres.

### Minnetyper

Det første du trenger å skjønne er at det er to typer minne som er tilgjengelig for systemet og programmene som kjører under det.

Den første typen kalles fysisk minne. Dette er det minnet som er på minnebrikkene inni maskinen. Dette er RAM (Random Access Memory) som du kjøpte med maskinen din.

Den andre typen er den typen minne som kalles virtuell eller swap. Denne blokka med minne er faktisk plass på harddisken. Operativsystemet reserverer plass på harddisken til swap. Operativsystemet kan bruke dette virtuelle minnet hvis det bruker opp det fysiske minnet. Grunnen til at det kalles swap, er at operativsystemet tar noen av dataene det tror du ikke vil trenge på en stund, og lagrer det til disken på det reserverte området. Så laster operativsystemet inn de nye dataene du trenger akkurat nå. Da har det swappet de mindre viktige dataene mot de du trenger nå. Virtuelt- eller swap-minne er ikke like raskt som fysisk minne, så operativsystemet prøver å holde data (spesielt data som brukes ofte) i det fysiske minnet.

Det totale minnet er det fysiske minnet kombinert med det virtuelle.

### Minneinformasjonsmodul

Dette vinduet er delt inn i en topp- og en bunndel

Toppdelen viser det totale minnet, det totale frie minnet, delt minne og diskbuffer.

Alle fire verdiene er representert som det totale antall bytes, og som antallet megabytes (1 megabyte = litt mer enn 1 000 000 bytes).

Den nederste delen viser tre grafer:

- Totalt minne (kombinasjonen av fysisk og virtuelt minne).

- Fysisk minne

- Virtuelt minne eller swap

De grønne områdene er frie og de røde er brukt.

De eksakte verdiene av hver type minne er ikke kritiske, og de endres ofte. Når du evaluerer denne siden, se på trendene.

Har datamaskinen din mye ledig plass (grønne områder)? Hvis ikke kan du øke swap-størrelsen eller øke det fysiske minnet.

Også, hvis maskinen virker treg: Er det fysiske minnet fullt, og virker harddisken som den alltid kjører? Dette tyder på at du ikke har nok fysisk minne, og at datamaskinen din bruker det tregere virtuelle minnet for ofte brukte data. Hvis du øker det fysiske minnet hjelper det på responstiden til datamaskinen din.